ועדת הכספים, כנסת 16, פרוטוקול מספר , 2005-08-16 10:30

יעקב ליצמן: שלום, אני מתכבד לפתוח את הישיבה.

נעמה אלבה: יש כאן שתי בקשות.

נעמה אלבה: התיקונים המוצעים נוגעים דבר ראשון לקטין.

נעמה אלבה: כיום קטין עד גיל 17, שזה דבר אחד שאנו מבקשים להשוות, להשוות את זה, כלומר קטין יקבל דרכון עד גיל 18 כקטין ולא עד גיל 17.

יעקב ליצמן: מה זה משנה?

יעקב ליצמן: אתם רוצים יותר כסף.

נעמה אלבה: לא.

נעמה אלבה: מגיל 17 עד 18 קטין יקבל דרכון קטין, הוא ישלם 75 ₪ ולא 220 כבגיר.

נעמה אלבה: מהצד השני אנו מבקשים שלעניין קטין, תוקפו המרבי של דרכון שניתן לקטין יהיה לחמש שנים.

נעמה אלבה: כיום הדרכון ניתן לחמש שנים, אחרי חמש שנים בשלב הארכת הדרכון הקטין נדרש להביא תמונה חדשה, שמים אותה בעמוד הפנימי.

אלי לוי: זו דרישה של ממשלת ישראל.

אלי לוי: הכוונה היא שקטין עד גיל 18 יקבל דרכו לחמש שנים.

אלי לוי: היום קטין מגיל 14-18 בתקופות יותר קטנות מחמש שנים: 4, 3, 2, 1 בהתאם מ-14 עד 18.

אלי לוי: הגענו אתם לסיכום שדרכון לקטין עד גיל 18 יינתן לחמש שנים בלי הבדל, לכולם.

סמדר אלחנני: בגיל 19 הוא ייסע עם דרכון של קטין?

אלי לוי: כן.

נעמה אלבה: יש גם סעיף 5א.

אלי לוי: היום יש מקרים שמגיעים אזרחים לשד התעופה עם דרכון שלא תקף, ושם יש רק אפשרות להאריך תוקף דרכון, שזה על-פי התקנות שוועדת הכספים אישרה לפני כמה שנים, זה כרוך באגרה של 290 ש"ח.

אלי לוי: אך אם הוא רוצה דרכון חדש, ואי אפשר, כי עברו עשר שנים, והוא רוצה לקבל בנתב"ג דרכון תקף, אין אפשרות.

אלי לוי: יש אנשים שמוכנים לשלם יותר, רק שייתן להם פתרון בנתב"ג, העיקר לא לפספס את הטיסה.

יעקב ליצמן: מישהו בא ופג תוקף.

אלי לוי: אם הוא צריך דרכון חדש, לא ערוכים לזה.

יעקב ליצמן: למה?

אלי לוי: כי אז כל אדם יחכה לטיסה כדי לעשות את זה שם.

יעקב ליצמן: מי אמר לך?

יעקב ליצמן: אני נגד.

יעקב ליצמן: אני חושב שאדם רוצה בלי אפילו טובות.

יעקב ליצמן: משרד הפנים בנתב"ג זה כמו משרד הפנים בשדרות.

יעקב ליצמן: אדם רוצה לחכות לפני טיסה שעה וחצי לקבל דרכון, זכותו.

יעקב ליצמן: אם הוא יאחר את הטיסה, זה על אחריותו.

אבשלום וילן: אתם צריכים להקל דרכון, תעודת זהות.

אבשלום וילן: זה לא עונש.

אבשלום וילן: אני צריך לבוא אליכם לא כחבר כנסת, אלא כאזרח מהשורה, ובעשר דקות לקבל את זה, ולשלם את האגרה, ושלום על ישראל, ותפסיקו להערים קשיים.

אבשלום וילן: אם מישהו השתגע ורוצה לפני טיסה לעשות את כל הסידורים, שייהנה.

אבשלום וילן: אולי הייתי לוקח עוד 100 ₪ אגרה.

אבשלום וילן: לא 660 במקום 220.

אבשלום וילן: זה לא פרופורציונלי.

אבשלום וילן: הגיוני שבנתב"ג, פרט לשבת, שאפשר יהיה, עוד 100 ₪.

יעקב ליצמן: אני לא רואה סיבה שנתב"ג לא תהיה הנפקת דרכונים רגילה, כפי שיש בכל מקום בארץ.

יעקב ליצמן: אתה אומר שאתה רוצה לקחת על זה טיפה יותר - אני חולק, אך כל כך הרבה כסף?

אלי לוי: בזה שתסרבו רק תקשו על האזרחים.

אלי לוי: היום לא עושים דרכונים בנתב"ג.

אלי לוי: כדי לעשות דרכונים בנתב"ג, צריך בשביל זה כסף.

יעקב ליצמן: אבל 660 ₪ דרכון?

אלי לוי: היום הארכת דרכון בלשכות בזמן היא בחינם.

אלי לוי: אם הוא עושה אותה פעולה בנתב"ג, זה כרוך באגרה של 290 ₪.

יעקב ליצמן: אני מציע לכם להתייעץ.

יעקב ליצמן: יש פה כבר רוב נגד, או פה אחד נגד.

יעקב ליצמן: אני מציע להקפיא.

סמדר אלחנני: כתוב פה בכל מיני מקומות בדברי ההסבר שבמקרים מיוחדים יינתן פטור, אבל בתקנות זה לא רשום.

סמדר אלחנני: למי ניתן שיקול הדעת, מה זה מקרה מיוחד?

סמדר אלחנני: צריך להבהיר, באילו מקרים ותנאים.

סמדר אלחנני: שירות של מתן דרכון בשדה התעופה נועד למקרה שמישהו שביום שישי בצהרים הודיעו לו שהוא צריך לטוס להלוויה.

סמדר אלחנני: אדם מסודר דואג שיהיה לו דרכון לפני שהוא בא לשדה התעופה.

סמדר אלחנני: כדי להחזיק את השירות הזה בלוד יהיה צריך משמרות שבעה ימים בשבוע, 24 שעות ביממה.

סמדר אלחנני: אם תינתן האפשרות הזו, ואנשים יגידו: אני אוציא את זה בשדה התעופה, זה לא יענה על הצורך האמיתי של אנשים שיש להם עוד חצי שעה טיסה יוצאת, אין להם דרכון, ההלוויה היום בערב, דברים כאלה קורים.

סמדר אלחנני: צריך לתת שירות למקרי החירום האלה.

יעקב ליצמן: אני מציע שמקרים של פטור חריג - שיופיע בתקנות, למשל מישהו שצריך לצאת בגלל מחלה או משהו.

יעקב ליצמן: שנית, מקסימום, אני מוכן לעלות עד 400 ₪.

יעקב ליצמן: אם אתם רוצים, טוב.

יעקב ליצמן: אם לא, אני מציע שתחשבו.

אלי לוי: בתקנות הדרכונים יש סמכות למתן פטור, יש סמכות לשר הפנים שמוסמכים מנהלי לשכות וגם מנהל הלשכה בנתב"ג.

אלי לוי: בסעיף 6 בדברי ההסבר כתבתי: "במקרים חריגים כדוגמת.

אלי לוי: ..

אלי לוי: ניתן יהיה לפטור מהתוספת לאגרה".

נעמה אלבה: תמיד יש מצבים נוספים, אז אין צורך שיהיה פירוט של שלושה דברים.

יעקב ליצמן: שכנעת אותי בזה.

אבשלום וילן: הוא אומר: לא בוער, כי בינתיים האזרחים סובלים.

יעקב ליצמן: עם חברי ועדת הכספים לא משחקים.

יעקב ליצמן: בעזרת השם, ביום שני יש ועדת הכספים, תהיו מוכנים.

יעקב ליצמן: עד 400 ₪ - תבואו.

יעקב ליצמן: אם לא, לא.

אלי לוי: אפשר 440?

אלי לוי: זה הולך בכפולות.

יעקב ליצמן: צריך סניף משרד הפנים בנתב"ג, סניף לכל השירותים.

יעקב ליצמן: נתב"ג זה עיר כמו לוד, רמלה.

יעקב ליצמן: זה ישרת כל מי שצריך.

יעקב ליצמן: 24 שעות.

אלי לוי: להאריך זה פעולה יותר פשוטה, לעשות דרכון חדש זה פעולה יותר מורכבת.

אלי לוי: בחודש יולי האחרון עשו בלשכות משרד הפנים 100,000 דרכונים.

אלי לוי: משרד הפנים בנתב"ג, עם כל כוח האדם שניתן לו במשמרות, לא יוכל לעשות 10,000 דרכונים בחודש, ואם כולם יידעו שיש שנתב"ג במחיר רגיל, כולם יגיעו לשם.

יעקב ליצמן: אני בא לנתב"ג וצריך דרכון חדש.

יעקב ליצמן: ואז אני מסתכל בטיסה, ברור שאעשה את זה בבית.

יעקב ליצמן: זה הסיכון שכל אדם לוקח.

יעקב ליצמן: תבואו בשבוע הבא.

יעקב ליצמן: תקנות הכניסה לישראל (תיקון), התשס"ה-2005

נעמה אלבה: לפי סעיף 11 לתקנות בתוספת, אדם ששהה באופן בלתי-חוקי ובא להסדיר את מעמדו בישראל, נגבתה ממנו אגרת שהות יתר על התקופה שבה הוא היה בלתי-חוקי.

יעקב ליצמן: יש הערות?

שגית אפיק: זה נכנס לתוקף מהפרסום ברשומות?

נעמה אלבה: כבר היום הפסיקו לגבות.

סמדר אלחנני: אם מישהו שילם, ומשרד המשפטים אומר שזה לא חוקי, הוא יקבל חזרה את הכסף?

נעמה אלבה: הנושא הזה מוסדר בתקנות, היתה סמכות לגבות את זה.

נעמה אלבה: לא יחזירו.

יעקב ליצמן: מי בעד?

יעקב ליצמן: מי נגד?

יעקב ליצמן: אושר פה אחד.

יעקב ליצמן: תודה רבה, הישיבה נעולה.